Cuneiform Tablet Kt o/k 97 (AKT 4 66)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-ta-a ú a-šùr-ma-lik qí-bi-ma um-ma DAM.GÀR-ru-ma a-ḫu-ú-a be-lu-a a-tù-nu a-dí ša a-bi-i É.GAL-lum ú-kà-lu-ú lu a-wa-tum qú-ur-ba lu a-wa-tum da-na-ma ma ta-da-ga-lá-ma ù wa-šu-ur a-bi-a lá i-ba-ší i-na a-wa-tim iš-té-et ša dam-qá-at-ni uz-ni pí-té-a-ma a-šar ma-lá-ki-im mì-il₅-kà-ni-ma a-na u₄-mì-im wa-ar-ki-i lu a-ḫu-ku-nu a-na-ku a-ḫu-ú-a be-lu-a a-tù-nu ki-ma ṭup-pí-i ta-áš-me-a-ni a-wa-tám iš-te-et ša ki-ma i-lu-ku-ú ṣa-áb-ta-ma šu-up-ra-nim-ma a-na-kam ṭé-mì-i lu ṣa-áb-ta-am be-lu-a a-tù-nu šu-ma-ma i-lá-ak-ma qá-de₈ e a-bi-a-ma ú a-na-ku lá aḫ-li-iq-ma ma ku-nu-tí dam-qá-ku-nu-tí lu-ší-ib wa-ra-ad a-bi-a lá a-qí-a-áp šu-id ma-ma-an lá pá-ar-kà-ku